 

**Ukratko o projektu INSPIRACIJA**

Projekt INSPIRACIJA - Revitalizacija gradova industrijske baštine za proboj kulturnog turizma u Trbovlju, Slovenskoj Bistrici, Labinu i Rijeci odobren je iz Programa suradnje INTERREG V-A Slovenija Hrvatska i sufinanciran sredstvima Europskog fonda z regionalni razvoj, sve prema Ugovoru broj SLO-HR 366 i Ugovoru o partnerstvu. Ukupna vrijednost projekta iznosi 1.503.000,00 EUR-a. Projekt je započeo s provedbom svojih aktivnosti 1. kolovoza 2018. i traje do 31. siječnja 20121. godine.

Glavni cilj projekta je omogućiti revitalizaciju industrijskog dijela gradova u Trbovlju, Slovenskoj Bistrici, Labinu i Rijeci na temelju oživljavanja bogate rudarske i industrijske baštine, što će se postići razvojem i promocijom zajedničkog cjelovitog kulturno-turističkog proizvoda Inspiracija, doživljaja i događaja. Navedeno će omogućit aktivno očuvanje zajedničke industrijske baštine i veću posjećenost navedenih područja jačanjem održivog kulturnog turizma.

Specifični ciljevi projekta su:

* Revitalizirati 4 područja industrijske baštine
* Povećati znanje i povezanost turističkih ponuđača
* Povećati broj posjetitelja i prepoznatljivost industrijske baštine gradova

Aktivnosti projekta odnose se na sljedeće radne pakete:

**1. UPRAVLJANJE PROJEKTOM**

**2. KOMUNIKACIJA** koja obuhvaća izradu:

- zajedničke komunikacijske strategije unutar koje će se izraditi specifični proizvodi koji uključuju za promotivne potrebe:

- izradu stripa na tri jezika (slovenskom, hrvatskom i engleskom) u kojem će biti predstavljeni tematski obilasci predmetnog područja (tematski obilasci bit će namijenjeni pojedinim grupama posjetitelja: vrtići i škole, umirovljenici, umjetnici, arhitekti i urbanisti, ljubitelji adrenalina, ostali posjetitelji);

- izradu slikovnice za mlađe posjetitelje (vrtići, škole, djeca) koja će sadržavati zanimljive informacije (u riječi i slici te primjenom ikonografije) o industrijskoj baštini na području projekta;

- izradu brošure koja će sadržavati relevantne informacije o projektu (program, ciljevi projekta, rezultati, uređenje područja);

- izradu plakata koji će nastati kao posljedica održavanja likovnih kolonija u okviru festivala/bijenala i umjetničkih slika. Od odabranih slika oblikovat će se plakati, koji će na inovativan način posjetiteljima davati informacije o projektu i prikazivati različite elemente INSPIRACIJE;

- multimedijsko gradivo kao portfelj fotografskog i video materijala koji se odnosi na turističke atrakcije industrijske baštine sa svih lokacija te će služiti kao gradivo za promociju projekta, izradu slikovnice s predstavljanjem ponude za djecu/mlade, prezentacijske brošure, promocije projekta na internetu i promociju projekta na određenim društvenim mrežama;

- informativni plakat veličine A3 koji će sadržavati informacije o projektu (ciljevi, rezultati i financijska potpora EU);

- organizaciju raznih događaja koja uključuje organizaciju festivala industrijske baštine i bijenale industrijske umjetnosti te simpozij;

- ostali promotivni materijal uključit će izradu tipičnog proizvoda za promociju projekta i roll-up;

- digitalne aktivnosti uključuju izradu web stranice projekta Inspiracija, Facebook profil, mobilnu aplikaciju Knap-on i promotivni video o zajedničkom proizvodu projekta.

**3. VALORIZACIJA INDUSTRIJSKE BAŠTINE ZA ZAJEDNIČKI TURISTIČKI PROIZVOD** uključuje:

**- Interpretaciju industrijske baštine** za zajednički prekogranični kulturno-turistički proizvod te će se:

- izraditi lokalni planovi interpretacije za svako područje i Krovni plan interpretacije industrijske baštine;

- organizirati radionice sa lokalnim sudionicima;

-**Uspostavljanje i povezivanje turističkih nositelja** što uključuje:

- izradu Plana osposobljavanja za turističke ponuditelje;

- organizaciju simpozija za stručnu javnost na svakom području i skupni;

- provedbu 3 radionice po svakom području za nositelje turističkih usluga;

- organizaciju studijskih putovanja za partnere i lokalne sudionike u Essen i Linz.

**3. OBLIKOVANJE ZAJEDNIČKOG INTEGRALNOG TURISTIČKOG PROIZVODA INSPIRACIJA** kojiuključuje:

- izradu strategije turističkog proizvoda INSPIRACIJA i skupne ponuda industrijske baštine;

- izradu tematskih paketa za posjetitelje;

- objavu natječaja za uključivanje lokalnih ponuđača i to za originalne ideje i prijedloge za doživljaje iskorištavanja potencijala industrijske baštine područja i za izradu suvenira;

- uređenje područja industrijske baštine za posjetitelje na svim područjima projekta, a u Rijeci uključuje:

* opremanje informacijskog centra kao informativne točke za predstavljanje inovativne i digitalne baštine u prostorima (obilježiti industrijsku baštinu prve lansirne rampe torpeda s tablama kao putokaz za lokaciju lansirne rampe na ulaz u ulicu i u samoj ulici kod ulaza za lansirnu rampu; nabavu pametne ploče za potrebe prezentacija industrijske baštine;
* izrada koncepta Escape Factory (Escape Room) za jedinstveno iskustvo uz postavljanje tipičnih predmete, rješavanje zagonetki i iskustva lansiranja torpeda za što će se nabaviti IKT oprema;

- zajednički nastup kulturno-turističkog proizvoda INSPIRACIJA na tržištu s provedenim tematskim paketa za ciljne skupine, marketingom, zajedničkim planom dugoročne suradnje i umrežavanja gradova s industrijskom baštinom.

**Očekuje se ostvarenje ključnih rezultata projekta:**

1. Revitalizirana središta četiriju gradova s bogatom industrijskom baštinom: središnji dio gradova Trbovlja i Labina s rudarskim objektima i spomenicima, dvorac, objekti u sklopu dvorca (Grajska pristava), obrtničke radionice, mlinovi i pilane u Slovenskoj Bistrici te pristanišno-tvornički dio u Rijeci. Na temeljima zajedničke povijesti i revitalizirane baštine uspostavit ćemo nove privlačne turističke točke. Za jedinstveno iskustvo posjetitelja oblikovat ćemo nove interaktivne doživljaje u kojima će posjetitelji aktivno sudjelovati. U revitalizaciju će biti uključeno najmanje 25 objekata registrirane kulturne baštine, koja će se na taj način bolje sačuvati i biti privlačno za predstavljena posjetiteljima.

2. Povećano znanje i povezivanje lokalnih ponuđača: lokalne turističke organizacije, poduzeća, ponuđači smještaja, pružatelji hrane i pića, razni doživljaji, TIC-ovi itd. Putem specijaliziranih osposobljavanja i suradnje na radionicama osposobiti kadrove za interpretaciju industrijske prošlosti i baštine na sva četiri područja. Putem navedenih aktivnosti gradovi će se povezati u zajednički kulturno-turistički proizvod sa zajedničkom promocijom i nastupima na međunarodnim i lokalnim tržištima, što će doprinijeti novim radnim mjestima i gospodarskom razvoju.

3. Povećanje posjećenosti područja baštine: na temelju festivala industrijske baštine, bijenala industrijske umjetnosti, testiranja izvedbe zajedničkog proizvoda i paketa za posjetitelje i drugih aktivnosti za barem 16.000 posjetitelja, što će se pratiti po evidencijama turističkih zajednica i liste prisutnosti. Od toga će 6.000 posjetitelja posjetiti lokacije: Zasavski muzej Trbovlje, Narodni muzej u palači Battiala-Lazzarini u Labinu, Muzej grada Rijeke, grad Slovensku Bistricu i Krajinski park Kum.